Wittebrood by Turbine Hotel - Mooi Troues
Wittebrood by Turbine Hotel
Die Turbine Hotel & Spa het ons genooi vir ‘n naweek wegbreek by hulle unieke vyfster hotel en spa op Thesen’s Island in Knysna. As jy beplan om die Tuinroete te besoek, moet jy definitief ‘n aand of drie boek by hierdie unieke hotel. Die Turbine Hotel & Spa hotel is gebou in ‘n ou krag stastie wat vuur gebruik het om die Knysna en Plettenbergbaai area met krag te voorsien.
Vir paartjies wat opsoek is na ‘n lieflike wittebrood wegbreek is hierdie hotel die perfekte plek vir jou. Dit is sentraal geleë en naby aan meeste van die Tuinroete se toeriste attraksies. Hulle het ‘n lieflike en baie ruim wittebrood suite beskikbaar by die hotel wat baie privaat is met ‘n baie lieflike uitsigte en ‘n privaat balkon. Let wel dit is nogsteeds omring deur Thesen’s Island se huise, so daar is lewe om jou.
Daar is ook ‘n groot swembad waar jy kan ontspan en ‘n skemerkelkie geniet op die houtdek terwyl jy oor die swembad en strandmeer uitkyk. Die kamer waarin ons gebly het, het ‘n dubbelbed gehad en ‘n lekker ruim badkamer met ‘n bad en stort. Die Wes-Kaap het ‘n droogte op die oomblik so daar is nie ‘n prop in die badkamer nie. Doen jou deel om water te bespaar. In kort: Dit is ‘n baie oulike hotel en definitief iets uniek. As jy nie een is wat hou van klein vertrekke nie, sou ons aanbeveel jy boek een van hulle luukse suites, sodat jy meer spasie het, want die kamer waar ons ingebly het is baie mooi, maar kan dalk bietjie knap wees as jy gewoond is aan ruimte. Artikel Krediet
VORIGE ARTIKELLasergesnyde “O’ Koek!”
VOLGENDE ARTIKELViv & Rochel se selfdoen plaastroue